КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса йöзлысь дзоньвидзалун видзан министерство йылысь**

Шуа:

1. Вынсьöдны Коми Республикаса йöзлысь дзоньвидзалун видзан министерство йылысь положение содтöдын индöм серти.

2. Коми Республикаса йöзлысь дзоньвидзалун видзан министерстволы лэдзны босьтны министрöс вит вежысьöс.

3. Тайö Индöдыс вынсялö сiйöс кырымалан лунсянь.

4. Тайö Индöдсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.

Коми Республикаса Юралысь В.Торлопов

Сыктывкар

2009 вося кöч тöлысь 17 лун

106 №

Коми Республикаса Юралысьлöн

2009 во кöч тöлысь 17 лунся 106 №-а Индöд дорö

СОДТÖД

Коми Республикаса йöзлысь дзоньвидзалун видзан министерство йылысь

**ПОЛОЖЕНИЕ**

І. Панас

1. Коми Республикаса йöзлысь дзоньвидзалун видзан министерство (водзö – Министерство) лоö Коми Республикаса олöмö пöртысь власьт органöн, кодi лöсьöдö да збыльмöдö государственнöй политика, йöзлысь дзоньвидзалун видзан юкöнын веськöдлö нормативнöй правовöй уджöн, йöзлысь дзоньвидзалун видзан юкöнын сетö государственнöй услугаяс, тшöтш котыртö медицинскöй профилактика, медицинскöй отсöг да медицинскöй реабилитация, санаторно-курортнöй бурдöдчöм, фармацевтическöй удж, видзöдö лекарственнöй средствояслöн качество, эффективносьт да безопасносьт бöрся, нуöдö демографическöй политика, судебно-медицинскöй да судебно-психиатрическöй экспертизаяс, а сідзжö координируйтö тайö туйвизьясын Коми Республикаса олöмö пöртысь власьт мукöд органлысь уджсö.

2. Министерство аслас уджын мыджсьö Россия Федерацияса Оланподув, федеральнöй оланпасъяс да Россия Федерацияса мукöд нормативнöй правовöй акт, Коми Республикаса Оланподув, Коми Республикаса оланпасъяс да Коми Республикаса мукöд нормативнöй правовöй акт, а сiдзжö тайö Положение вылö.

3. Министерство вöчö ассьыс уджсö кыдзи ас кежас, сiдзи и индöм ногöн олöмö пöртысь федеральнöй власьт органъяскöд, олöмö пöртысь федеральнöй власьт органъяслöн мутас органъяскöд, Коми Республикаса государственнöй органъяскöд, меставывса асвеськöдлан органъяскöд, общественнöй öтувъяскöд, Россия Федерацияса государственнöй небюджетнöй фондъяскöд да налöн тэчас юкöдувъяскöд, сылöн компетенцияын юалöмъяс кузя научнöй, войтыркостса да мукöд организациякöд йитöд кутöмöн.

4. Министерстволöн инпасыс – Коми Республика, Сыктывкар.

ІІ. Министерстволöн уджмогъяс, удж

5. Министерство збыльмöдö татшöм удж:

1) индöм ногöн дасьтö да пыртö Коми Республикаса Юралысьлы, Коми Республикаса Правительстволы правовöй акт балаяс, сы лыдын Министерстволöн веськöдлöм улö пырысь юалöмъяс кузя торъя мога республиканскöй уджтасъяс;

2) йöзöдö гражданалысь дзоньвидзалун видзан юкöнын правовöй актъяс Министерстволöн веськöдлöм улö пырысь юалöмъяс кузя;

3) индöм ногöн могмöдö Коми Республика мутасын нормативнöй правовöй актъясöн öтнога вöдитчöм Министерстволöн компетенцияö пырысь юалöмъяс кузя;

4) öтвывтö закнодательствоöн вöдитчöмсö, урчитöм удж юкöнын анализируйтö государственнöй политика збыльмöдöм;

5) индöм ногöн да законодательствоöн индöм компетенцияын лöсьöдö да вынсьöдö йöзлысь дзоньвидзалун видзан юкöнын нормативъяс;

6) дасьтö да сетö Коми Республикаса Юралысьлы, Коми Республикаса Правительстволы Коми Республикаын йöзлысь дзоньвидзалун видзан юкöнын вöзйöмъяс, сы лыдын Министерствоса уджлысь прогнознöй лыдпасъяс;

7) йöзлысь дзоньвидзалун видзан юкöнын нуöдö мониторинг, мый подув вылын дасьтö да сетö Коми Республикаса Юралысьлы, Коми Республикаса Правительстволы, Коми Республикаса гомударственнöй власьт органъяслы, юöр сетан средствояслы юöртан да аналитическöй материалъяс, сы лыдын Министерстволöн компетенцияö пырысь юалöмъяс кузя регыд кадся да шöр кадся кадколаст вылö Коми Республика социально-экономическöя сöвмöдан прогноз кузя вöзйöмъяс;

8) сетны методическöй отсöг Коми Республикаса государственнöй власьт органъяслы, меставывса асвеськöдлан органъяслы да органиазцияяслы Министерстволöн компетенцияö пырысь юалöмъяс кузя;

9) координируйтö Коми Республикаса олöмö пöртысь власьт органъяслысь, йöзлысь дзоньвидзалун видзан государственнöй, муниципальнöй да асшöр системаса субъектъяслысь, гражданалысь дзоньвидзалун видзан юкöнын овмöс нуöдысь мукöд субъектлысь уджсö; дöзьöритö-видзö семьялысь дзоньвидза олöм (дöзьöритö-видзö мамъясöс, батьясöс да челядьöс);

10) котыртö медицина отсöг сетöм Россия Федерацияса гражданалы, суйöрсайса гражданалы, гражданствотöм йöзлы да вöтлöм воысьяслы;

11) збыльмöдö йöзлысь дзоньвидзалун видзан юкöнын мортлысь да гражданинлысь правояс да вöля видзöм;

12) медицинскöя быть страхуйтöм кузя сöгласуйтö медицинскöй да мукöд услуга вылö тарифъяс;

13) медицина отсöг сетан федеральнöй стандартъяс серти индö медико-экономическöй стандартъяс;

14) лöсьöдö да збыльмöдö Коми Республика мутасын дон босьттöг медицина отсöг сетöм кузя Россия Федерацияса гражданалы государственнöй гарантияяс сетан мутасса уджтас, кытчö пырö медицинскöя быть страхуйтан уджтас; участвуйтö Коми Республика мутасын федеральнöй уджтасъяс збыльмöдöмын, гражданалысь дзоньвидзалун видзан юкöнын лöсьöдö да збыльмöдö дыр кадся республиканскöй торъя мога уджтасъяс;

15) видзöдö, лöсялö-ö медицина отсöг сетöмыс йöзлысь дзоньвидзалун видзан юкöнын индöм федеральнöй стандартъяслы (высокотехнологичнöй медицина отсöг, а сiдзжö йöзлысь дзоньвидзалун видзан федеральнöй организацияясын медицина отсöг сетöмсö видзöдöм кындзи);

16) лицензируйтö татшöм сикас удж нуöдöм:

а) йöзлысь дзоньвидзалун видзан муниципальнöй да асшöр системаса организацияяслысь медицина уджсö (высокотехнологичнöй медицина отсöг сетан удж кындзи);

б) фармация удж (лекарство средствоясöн чукöрöн вузасян организацияяслöн да йöзлысь дзоньвидзалун видзан федеральнöй организацияясса аптекаяслöн удж кындзи);

в) наркотическöй средствояс да психотропнöй веществояс вузалöмкöд йитчöм удж (лекарство средствоясöн чукöрöн вузасян организацияяслöн да йöзлысь дзоньвидзалун видзан федеральнöй организацияясса аптекаяслöн удж кындзи);

17) котыртö медицина отсöг, мый индöма Коми Республикаса законодательствоöн торъя категория гражданалы;

18) котыртö кучик да лёк висьöмъясысь бурдöдан, туберкулёзысь бурдöдан, наркология, онкология диспансеръясын да мукöд специализируйтöм медицина учреждениеясын специализируйтöм медицина отсöг сетöм (Россия Федерацияса Правительствоöн вынсьöдöм федеральнöй специализируйтöм медицина учреждениеяс кындзи);

19) котыртö специализируйтöм (санитарно-авиационнöй) регыдъя медицина отсöг сетöм;

20) могмöдö Коми Республикаса йöзлысь дзоньвидзалун видзан государственнöй учреждениеяс (водзö – государственнöй учреждениеяс) лекарствоясöн да мукöд средствоöн, медицина тöдчанлуна изделиеясöн, иммунобиологическöй препаратъясöн да дезинфекция средствоясöн;

21) збыльмöдö уджмогъяссö Федеральнöй регистрö пыртöм гражданаöс, кодъяслöн эм право государственнöй социальнöй отсöг вылö, да кодъяс эз öткажитчыны социальнöй услугаясысь, мый индöма «Государствосянь социальнöй отсöг сетöм йылысь» Федеральнöй оланпаслöн 62 статьялöн 1 юкöнса 1 пунктöн, лекарственнöй средствоясöн, медицина тöдчанлуна изделиеясöн, а сiдзжö инвалид челядьöс специализируйтöм бурдöдан сёян прöдуктаöн могмöдöм котыртöмöн:

а) иналö лекарственнöй средствояс, медицина тöдчанлуна изделиеяс, а сiдзжö инвалид челядьöс специализируйтöм бурдöдан сёян прöдукта (водзö – лекарственнöй средствояс) вайöм вылö заказъяс;

б) лекарственнöй средствояс вайöм вылö государственнöй заказъяс иналан кывкöртöдъяс серти кырымалö лöсялана государственнöй контрактъяс;

в) олысьясöс могмöдö государственнöй контрактъяс серти ньöбöм лекарственнöй средствоясöн;

22) индöм ногöн Коми Республикаса йöзöс мöдöдö йöзлысь дзоньвидзалун видзан федеральнöй учреждениеясö бурдöдчöм вылö;

23) индöм ногöн котыртö санаторно-курортнöй организацияясын санаторно-курортнöй бурдöдчöм;

24) индöм ногöн участвуйтö вуджан да абу вуджан, паразитарнöй висьöмъясысь, торъя öпаснöй висьöмъясысь, уджсикас серти висьöмъясысь, кутшöмъяс йитчöмаöсь мортлöн дзоньвидзалунлы сылöн оланiн среда факторъяслöн лёка инмöмкöд, профилактика нуöдан уджын;

25) котыртö донорскöй вир да сылысь компонентъяс дасьтöм, переработайтöм, видзöм да безопасносьтöн могмöдöм, котыртö йöзлысь дзоньвидзалун видзан государственнöй уреждениеяс да муниципальнöй организацияяс дон босьттöг донорскöй вирöн да сылöн компонентъясöн могмöдöм, а сiдзжö дон вылö могмöдö донорскöй вирöн да сылöн компонентъясöн йöзлысь дзоньвидзалун видзан мукöд организация; котыртö вир да сылöн компонентъяс кузя донорство сöвмöдан да пропаганда удж;

26) котыртö уджавтöм йöзлы медицинскöя быть страхуйтöм;

27) нуöдö виччысьтöм лоöмторъяс дырйи йöзöс мездан да налысь дзоньвидзалун видзан удж, юöртö йöзöс виччысьтöм лоöмторъяс зонаын лоöмтор йылысь да примитöм мераяс йылысь;

28) кадысь кадö юöртö олысьяслы, сы лыдын юöр сетан средствояс пыр, сы йылысь, кыдзи паськалöны социальнöя тöдчанлуна висьöмъяс да йöзлы öпаснöй висьöмъяс;

29) Коми Республикаса йöзöс ас кадö юöртö вуджан висьöмъясöн висьмöм либö висьмыны вермöм йылысь да уна йöзöн абу вуджан висьöмöн висьмöм (отравитчöм) йылысь, сы йылысь, кутшöм состояниеыс оланiнын да кутшöм эпидемиялы паныд санитарнöй (профилактическöй) мероприятиеяс нуöдöны;

30) индöм ногöн государственнöй коланлун вылö нуöдö вузöс вайöм, уджъяс вöчöм, услугаяс сетöм вылö государственнöй заказ дасьтöм, иналöм кузя государственнöй заказчиклысь удж;

31) индöм ногöн збыльмöдö Коми Республикаса республиканскöй бюджетысь сьöмöн вöдитчысьлысь да босьтысьлысь уджсö сьöм юкöнын, мый индöма Министерство да государственнöй учреждениеяс видзöм вылö да Министерстволы сетöм удж збыльмöдöм вылö;

32) вынсьöдö йöзлысь дзоньвидзалун видзан юкöнын Коми Республикаса государственнöй öтувъя предприятиеяслысь бухгалтерскöй отчётносьтсö да отчётъяссö, экономическöй бурлун петкöдчöмсö (водзö – государственнöй öтувъя предприятиеяс) да анализируйтö налысь экономика боксянь уджсö;

33) индöм ногöн государственнöй учреждениеяслöн уджöн организационно-методическöя веськöдлö, налысь уджсö координируйтö;

34) индöм ногöн государственнöй öтувъя предприятиеяслöн уджöн организационно-методическöя веськöдлö, налысь уджсö координируйтö;

35) государственнöй учреждениеяс сöвмöдö да материально-техническöя могмöдö;

36) индöм ногöн сöгласуйтö государственнöй öтувъя предприятиеяслысь уставъяс;

37) индöм ногöн вынсьöдö государственнöй учреждениеяслысь уставъяс;

38) индöм ногöн сетö Коми Республикаса Правительстволы государственнöй учреждениеяс лöсьöдöм, реорганизуйтöм да бырöдöм кузя вöзйöмъяс;

39) котыртö медицинскöй да фармацевтическöй уджалысьясöс, йöзлысь дзоньвидзалун видзан уджалысьясöс диплом бöрвыв дасьтан, уджсикас серти выльысь велöдан, квалификация кыпöдан удж;

40) котыртö Министерствоса уджалысьясöс уджсикас серти дасьтöм, найöс вылысь велöдöм, квалификация кыпöдöм, найöс стажируйтöм да налы аттестация нуöдöм;

41) индöм ногöн сетö позянлун уджавны йöзлы, кодъяс абу на босьтöмаöсь вылыс тшупöда медицинскöй либö фармацевтическöй тöдöмлунъяс, медицинскöй либö фармацевтическöй удж вылын шöр тöдöмлуна медицина уджалысьяслöн чинын;

42) индöм ногöн котыртö да участвуйтö конгрессъясын, конференцияясын, семинаръясын, выставкаясын да мукöд мероприятиеын юалöмъяс кузя, кутшöмъяс пырöны Министерстволöн компетенцияö;

43) ас кадö да тырвыйö видлалö гражданалысь устнöй да гижöда шыöдчöмъяс, примитö на серти решениеяс да мöдöдö вочакывъяс Россия Федерацияса законодательствоöн урчитöм кадколастö;

44) Россия Федерацияса законодательство да Коми Республикаса нормативнöй правовöй актъяс серти видзö юöр сетан ресурсъяс, сы лыдын техническöй, а сiдзжö законодательствоöн индöм компетенцияын видзö государственнöй гусятор кутысь юöръяс;

45) законодательство серти нуöдö Министерстволöн удж нуöдiгöн артмöм архив документъяс комплектуйтöм, видзöм, налы учёт нуöдöм да наöн вöдитчöм кузя удж;

46) нуöдö сöстöм оланног серти йöзöс велöдан удж, пропагандируйтö дзоньвидза оласног;

47) индöм ногöн сетö отсöг йöзлысь дзоньвидзалун видзан юкöнын научнöй уджлы;

48) законодательствоöн индöм пöрадок серти участвуйтö экстреннöй да планöвöй медицина отсöг сöвмöдöмын;

49) индöм ногöн котыртö семейнöй врачлысь уджсö;

50) котыртö да збыльмöдö Министерствоын да государственнöй учреждениеясын пöжарысь видзчысян мераяс лöсьöдöм да олöмö пöртöм;

51) индöм ногöн збыльмöдö йöзлысь дзоньвидзалун видзан юкöнын регионкостса да войтыркостса ёртасьöм;

52) вынсьöдö государственнöй учреждениеясса юрнуöдысьяслы аттестация нуöдан пöрадок йылысь положение да индöм ногöн нуöдö государственнöй учреждениеясса юрнуöдысьяслы аттестация;

53) збыльмöдö Коми Республика мутасын удж видзан юкöнын государственнöй политикалысь медшöр туйвизьяс «Удж видзан юкöнын öткымын юалöм йылысь» Коми Республикаса Правительстволöн 2008 во январ 29 лунся 16 №-а шуöмöн индöм компетенцияын;

54) котыртö Министерствоса уджалысьяслы мобилизация кежлö дасьтысян удж, координируйтö да контролируйтö государственнöй учреждениеясын мобилизация кежлö дасьтысян удж; лöсьöдö мобилизация кежлö запасъяс да резерв;

55) Коми Республикаын наркотикъясысь öлöдан комиссиялысь (Комиссияса аппаратлысь) уджсö могмöдö организационнöя да материально-техническöя;

56) збыльмöдö Министерствоын войтырöс дорйöм кузя мероприятиеяс Коми Республикаын войтырöс доръян удж котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во октябр 13 лунся 97 №-а Индöдöн;

57) ас кадö сетö олöмö пöртысь федеральнöй власьт органö, кодi видзöдö да дöзьöритö йöзлысь дзоньвидзалун видзан юкöнын:

а) быд кварталö урчитöм форма серти сетöм субвенцияяс видзöм йылысь отчёт;

б) уджмогъяс серти сетöм лицензияяс йылысь, торъя мога прогнознöй лыдпасъяс шедöдöм йылысь, наöдз кö лоö воöдчöма, юöръяс;

в) мукöд юöр, мый индöма олöмö пöртысь федеральнöй власьт органлöн, кодi йöзлысь дзоньвидзалун видзан юкöнын лöсьöдö государственнöй политика да веськöдлö нормативно-правовöй боксянь, нормативнöй правовöй актъясöн;

58) примитö мераяс олысьяслы медицина отсöг бурмöдöм кузя;

59) законодательство серти збыльмöдö мукöд мог.

Министерство збыльмöдö ассьыс уджмогъяссö кыдзи веськыда, сiдзи и Коми Республикаса йöзлысь дзоньвидзалун видзан государственнöй учреждениеяс да Коми Республикаса мукöд государственнöй учреждение пыр, кодъясöн организационно-методическöя веськöдлö, уджсö координируйтö да удж бöрся видзöдö Министерство.

6. Министерстволöн сылы урчитöм уджмогъяс збыльмöдöм вылö эм право:

1) индöм ногöн корны да босьтны Министерстволöн компетенцияö пырысь юалöмъяс кузя решениеяс примитöм вылö колана юöр;

2) донъявны, кыдзи пöртсьöны олöмö Министерство компетенцияö пырысь юалöмъяс кузя федеральнöй оланпасъяс да Россия Федерацияса мукöд нормативнöй правовöй акт, Коми Республикаса оланпасъяс да Коми Республикаса мукöд нормативнöй правовöй акт;

3) индöм ногöн корны Министерстволöн компетенцияö пырысь юалöмъяс кузя вöзйöмъяс дасьтöм вылö наукаса да мукöд организацияöс, учёнöйясöс, специалистъясöс, экспертъясöс, сы лыдын Коми Республика сайысь;

4) лöсьöдны координационнöй да сöвещательнöй органъяс (сöветъяс, комиссияяс, группаяс, коллегияяс);

5) индöм ногöн законодательствоöн индöм компетенцияын волыны Коми Республика мутасын лоысь да удж нуöдысь организацияясö, а сiдзжö сы сайö;

6) индöм ногöн мöдöдны государственнöй власьт лöсялана органъясö, сы лыдын право видзан органъясö, прокуратура органъясö, материалъяс да вöзйöмъяс, кутшöмъяс инмöны организацияяслы, налöн чина йöзлы, а сiдзжö торъя йöзлы, налöн уджын кö торкöма Россия Федерацияса законодательство да Коми Республикаса законодательство, медым примитны лöсялана решениеяс;

7) индöм ногöн индыны отличие пасъяс да ведомственнöй наградаяс да сетны найöс гражданалы йöзлысь дзоньвидзалун видзан юкöнын ыджыд вермöмъясысь да мукöд заслугаысь.

III. Удж котыртан пöрадок, организация, тэчас

7. Министерствоöн веськöдлö министр, кодöс индöны чинö йöзлысь дзоньвидзалун видзан юкöнын государственнöй политика нуöдысь да нормативнöй правовöй боксянь веськöдлысь олöмö пöртысь власьт федеральнöй органкöд сёрнитчöмöн да мездö чинысь Коми Республикаса Юралысь.

8. Министр сöмын ачыс кывкутö Министерство водзö пуктöм уджмогъяс збыльмöдöмысь да йöзлысь дзоньвидзалун видзан юкöнын государственнöй политика олöмö пöртöмысь.

9. Министрлöн эмöсь вежысьяс, кодъясöс Россия Федерацияса законодательствоöн да Коми Республикаса законодательствоöн индöм пöрадок серти индöны чинö да мездöны чинысь.

10. Министрöс вежысьяс уджалöны Министерство нимсянь доверенносьттöг министрöн индöм правояс да могъяс серти.

11. Кор министрыс мыйкö дыра абу, сэки сылысь могъяссö збыльмöдö министрлöн решение серти министрöс вежысьяс пиысь öти.

12. Кор эм министрлöн прöст чин, сэки министрлысь могъяс сетöм йылысь решение примитö Коми Республикаса Юралысь.

13. Министерстволысь медыджыд штат лыд индö Коми Республикаса Правительство.

14. Министерстволöн тэчас юкöдувъясöн лоöны веськöдланiнъяс, юкöнъяс да секторъяс татшöм медшöр туйвизьяс кузя:

1) верстьö йöзлы медицина отсöг сетöм котыртан юалöмъяс кузя;

2) мамъяслы, челядьлы медицина отсöг сетöм да санаторно-курортнöя бурдöдчöм котыртан юалöмъяс кузя;

3) медицина отсöг сетан качество бöрся контроль нуöдан юалöмъяс кузя;

4) бухгалтерскöй учёт да отчётносьт юалöмъяс кузя;

5) кадръяскöд да государственнöй службакöд удж, медицинскöй уджалысьяслы аттестация котыртöм кузя;

6) правовöя могмöдан юалöмъяс кузя;

7) делопроизводство, документъясöн удж да контроль нуöдан юалöмъяс кузя;

8) лицензируйтан юалöмъяс кузя;

9) государственнöй заказ збыльмöдан юалöмъяс кузя;

10) экономика боксянь планируйтан юалöмъяс кузя;

11) бурдöдан процесс ресурсъясöн могмöдан юалöмъяс кузя;

12) медицинскöя быть страхуйтан да торъя мога уджтасъяслы мониторинг юалöмъяс кузя;

13) Коми Республикаса йöзлысь дзоньвидзалун видзан учреждениеяс сеть бурмöдан юалöмъяс кузя;

14) контроль да ревизия удж нуöдан юалöмъяс кузя;

15) гражданалысь шыöдчöмъяс видлалöм да найöс примитöм кузя;

16) юöрöн да техническöя могмöдöм кузя;

17) мобилизационнöй удж юалöмъяс кузя.

Веськöдланiнъясö пырöны юкöнъяс да секторъяс.

15. Министерстволысь тэчас вынсьöдö Коми Республикаса Юралысь йöзлысь дзоньвидзалун видзан юкöнын государственнöй политика нуöдысь да нормативнöй правовöй боксянь веськöдлысь олöмö пöртысь власьт федеральнöй органкöд сёрнитчöмöн.

16. Министр:

1) сетö Коми Республикаса Юралысьлы Министерстволöн медуна уджалысь лыд да уджысь мынтысян фонд йылысь вöзйöмъяс;

2) юклö могъяс аслас вежысьяс костын;

3) веськöдлö Министерстволöн уджöн öткöн веськöдлöм подув вылын;

4) вынсьöдö Министерстволöн тэчасса юкöдувъяс йылысь положениеяс, а сiдзжö Министерствоса уджалысьяслысь чина регламентъяс да чина инструкцияяс;

5) урчитö могъяс да индö Министерство тэчаслöн юкöдувса юрнуöдысьяслысь кывкутöм;

6) индöм ногöн сетö Коми Республикаса Юралысьлы да Коми Республикаса Правительстволы видлалöм вылö Министерстволöн компетенцияö пырысь юалöмъяс кузя правовöй акт балаяс;

7) законодательствоöн индöм пöрадок серти Министерствоса уджалысьясöс индö чинö да мездö чинысь, могмöдö уджсö режимно-секретнöй юкöдувлысь;

8) индöм штат лыд да уджысь мынтысян фонд серти вынсьöдö Министерствоса аппаратлысь штатнöй расписание, лöсялана финансöвöй во вылö вынсьöдöм ассигнованиеяс серти, мый индöма Коми Республикаса республиканскöй бюджетын, Министерство видзöм вылö рöскод смета;

9) сетö Коми Республикаса сьöм овмöс министерствоö лöсялана финансöвöй во вылö Коми Республикаса республиканскöй бюджет лöсьöдöм кузя да Министерство да государственнöй учреждениеяс финансируйтöм кузя вöзйöмъяс;

10) законодательство серти вöдитчö финансöвöй средствоясöн вынсьöдöм ассигнованиеяс серти, мый индöма лöсялана финансöвöй во вылö Коми Республикаса республиканскöй бюджетын, да Министерствоса эмбурöн;

11) индöм ногöн Коми Республикаса Правительствоö сетö государственнöй учреждениеяс да государственнöй öтувъя предприятиеяс лöсьöдöм, реорганизуйтöм да бырöдöм йылысь вöзйöмъяс;

12) индöм ногöн решайтö Министерствоса уджалысьясöс чирыштöм да ошкöм йылысь;

13) индöм ногöн сетö Министерствоса, государственнöй учреждениеясса да государственнöй öтувъя предприятиеясса уджалысьяслы Россия Федерацияса государственнöй наградаяс да Коми Республикаса государственнöй наградаяс;

14) индöм ногöн йöзöдö Министерстволöн компетенцияö пырысь юалöмъяс кузя тшöктöдъяс;

15) доверенносьттöг петкöдлö Министерствоöс государственнöй власьт органъяскöд, меставывса асвеськöдлан органъяскöд да организацияяскöд йитöдын, ёрдын, сетö дöверенносьтъяс, законодательствоöн индöм пöрадок серти восьтö Министерстволысь тшöтъяс, вöчö сделкаяс, сы лыдын кырымалö сёрнитчöмъяс, да законодательствоöн урчитöм мукöд юридическöй удж;

16) государственнöй гражданскöй служба йылысь законодательство серти решайтö Министерствоын государственнöй гражданскöй службакöд йитчöм юалöмъяс;

17) индöм ногöн сетö Коми Республикаса йöзлысь дзоньвидзалун видзан министерстволысь Почёт грамотаяс;

18) законодательство серти збыльмöдö мукöд уджмог.

17. Министерствоын котыртсьö коллегия, кытчö пырöны министр (коллегияöн веськöдлысь), сiйöс вежысьяс, а сiдзжö Министерстволöн аппаратса мукöд юрнуöдысь. Коллегияö вермасны пырны мукöд министерствоöс да Коми Республикаса олöмö пöртысь власьт мукöд органöс, общественнöй öтувöс да организацияöс петкöдлысьяс.

Коллегиялысь составсö вынсьöдö да вежö министр.

Коллегия лоö министр бердын сöвещайтчан органöн да видлалö Министерстволöн компетенцияö пырысь медколана юалöмъяссö удж план серти.

18. Министерстволöн уджыс нуöдсьö министрöн вынсьöдöм удж регламент серти.

19. Министерство лоö юридическöй кывкутысьöн, сылöн эм аслас баланс, законодательствоöн индöм пöрадок серти восьтöм тшöтъяс, Коми Республикалöн государственнöй канпаса да коми да роч нима аслас печать, мукöд печать, штампъяс да бланокъяс.

20. Министерство видзöм вылö рöскодыс могмöдсьö Коми Республикаса республиканскöй бюджетысь сьöм тшöт весьтö, а сiдзжö федеральнöй бюджетысь субвенцияяс тшöт весьтö гражданалысь дзоньвидзалун видзан юкöнын Россия Федерациялысь сетöм уджмогъяс збыльмöдöм вылö.

Исакова 19 211 пас